钦定古今图书集成/理学汇编/学行典/第202卷 > 韩自重
## 钦定古今图书集成/理学汇编/学行典/第202卷 > 韩自重

按《开封府志》：“韩自重，字威卿，鄢陵人。性至孝，奉父命
肄业成均。未几，父病，归侍汤药。父殁，一切丧葬，独力
营办。而兄惑于谗，谓父私昵重有所独厚，重以千金
产让之。久之，兄悟曰：‘有弟若是，彼谗者诚小人也，吾
滋愧矣’。丁母忧，哀毁骨立，尽瘁襄事，尝自谓以功名
慰其亲云。”